
# Татарстанда Яңа ел бәйрәмнәрендә 833 бала туган

Ләйлә Фазлыева фикеренчә, бу - Яңа ел алып килгән иң шәп саннарның берсе.

Татарстан Республикасында Яңа ел бәйрәмнәрендә 833 бала туган. Бу хакта Хөкүмәт Йортында узган брифингта Татарстан Республикасы Премьер-министры урынбасары Ләйлә Фазлыева хәбәр итте.

“Яңа ел ялларында республикабызда 833 бала туды. Бу – искиткеч Яңа ел атнасы, Яңа ел алып килгән иң шәп саннарның берсе” – диде ул.

Ләйлә Фазлыева беренче гыйнвардан алып сигезенче гыйнвар аралыгында Татарстанда 27 меңнән артык ашыгыч ярдәм күрсәтү очраклары теркәлгәнен дә әйтте.

*Фото: архив/Султан Исхаков*

*Бу хакта тулырак: https://tatar-inform.tatar/news/2019/01/09/178461/*

Следите за самым важным и интересным в Telegram-каналеТатмедиа

## Нет комментариев
Татарстанда Яңа ел бәйрәмнәрендә 833 бала туган